**71ος Κύκλος Βασικής Εκπαίδευσης**

**Το Αθηναϊκό Κέντρο Κατάρτισης και Εκπαίδευσης Διαμεσολαβητών (Α.Κ.Κ.Ε.Δ.) – «ΠΡΟΜΗΘΕΑΣ» ανακοινώνει νέο Κύκλο Βασικής Εκπαίδευσης Διαμεσολαβητών συνολικής διάρκειας 80 ωρών, σύμφωνα με τα προβλεπόμενα στο νέο Ν. 4640/2019.  Το νέο πρόγραμμα κατάρτισης αντανακλά την μακρόχρονη εμπειρία στην εκπαίδευση διαμεσολαβητών στην Ελλάδα και το εξωτερικό και ενσωματώνει τα πιο διαδεδομένα και αποτελεσματικά μοντέλα βιωματικής και θεωρητικής εκπαίδευσης, έξυπνες τεχνικές διαμεσολάβησης, προσομοιώσεις καθώς και διασύνδεση με διαμεσολαβητές διεθνούς κύρους.**

ΕΚΠΑΙΔΕΥΤΕΣ

**Η εκπαίδευση έχει σχεδιαστεί και παρέχεται από τις επικεφαλής εκπαιδεύτριες (lead trainers) Νανά Παπαδογεωργάκη και Έλενα Κολτσάκη, ιδρυτικά μέλη του Ελληνικού Ινστιτούτου Διαμεσολάβησης (GMI), και τη συνεργάτιδα εκπαιδεύτρια Ελένη Χαραλαμπίδου, όλες δικηγόροι, διαπιστευμένες διαμεσολαβήτριες και εκπαιδεύτριες διαμεσολαβητών από το Υπουργείο Δικαιοσύνης και ξένους φορείς, με μεγάλη διδακτική εμπειρία στην Ελλάδα και σε ακαδημαϊκά ιδρύματα και οργανισμούς σε ολόκληρο τον κόσμο.**

ΠΡΟΓΡΑΜΜΑ ΕΚΠΑΙΔΕΥΣΗΣ

**Το πρόγραμμα εκπαίδευσης στη διαμεσολάβηση περιλαμβάνει 4 Ενότητες:**
**α) Προπαρασκευαστική: Μελέτη υλικού και εκπόνηση εργασίας εξ αποστάσεως. Έναρξη: 5 Απριλίου 2021**
**β) Βασική: Παρακολούθηση δια φυσικής παρουσίας.  Έναρξη: Δευτέρα 12 Απριλίου έως Σάββατο 17 Απριλίου 2021. Ώρες: 9:00 π.μ. έως 7:00 μ.μ**
**γ) Ενισχυτική: Εξ’ αποστάσεως εκπαίδευση**
**δ) Εξεταστική**
**Περισσότερες πληροφορίες για την Ενισχυτική και την Εξεταστική Ενότητα δίδονται κατά τη διάρκεια της εβδομάδας της Βασικής Ενότητας.**

Οι συμμετέχοντες που θα παρακολουθήσουν το Πρόγραμμα της Βασικής Εκπαίδευσης διάρκειας 80 ωρών, όπως αναλυτικά παρατίθεται ανωτέρω  και περάσουν με επιτυχία την γραπτή και προφορική αξιολόγηση στο τέλος του προγράμματος θα λάβουν **Αναγνωρισμένο Διεθνή Τίτλο Πιστοποιημένου Διαμεσολαβητή από το ADR Center – Member of JAMS International καθώς και Τίτλο Εκπαιδευμένου Διαμεσολαβητή από το ΑΚΚΕΔ «ΠΡΟΜΗΘΕΑΣ». Στη συνέχεια, οι εκπαιδευθέντες διαμεσολαβητές αποκτούν δικαίωμα συμμετοχής στις εξετάσεις  που διενεργούνται από την Κεντρική Επιτροπή Διαμεσολάβησης σύμφωνα με το Ν. 4640/2019,** προκειμένου να διαπιστευθούν και να εγγραφούν στα Μητρώα του Υπουργείου Δικαιοσύνης.
Η εκπαίδευση καθώς και η αξιολόγηση θα λάβουν χώρα στις εγκαταστάσεις του «ΠΡΟΜΗΘΕΑ» (Φειδίου 18, 4ος Όροφος, Αθήνα).
**Στην εκπαίδευση μπορούν να λάβουν μέρος, τόσο δικηγόροι, όσο και μη δικηγόροι.**

**ΔΙΔΑΚΤΡΑ**
**Το ποσό των διδάκτρων ανέρχεται σε 1.650 ευρώ.**
Σύμφωνα με το ν. 4640/2019 ο αριθμός των υποψηφίων διαμεσολαβητών που συμμετέχουν σε κάθε κύκλο βασικής εκπαίδευσης δεν μπορεί να υπερβαίνει τους είκοσι ένα (21).

Ο «ΠΡΟΜΗΘΕΑΣ» διατηρεί το δικαίωμα να αναβάλει ή να ματαιώσει την έναρξη κάθε κύκλου βασικής εκπαίδευσης διαμεσολαβητών που έχει προγραμματίσει, σε περίπτωση που ο αριθμός των αιτούντων για συμμετοχή στον αντίστοιχο κύκλο είναι μικρότερος των είκοσι ένα (21), ή σε περίπτωση που καθίσταται αδύνατη η παροχή υπηρεσιών εκπαίδευσης για οποιαδήποτε αιτία.
Η παρουσία των υποψηφίων καθ’ όλη τη διάρκεια της εκπαίδευσης και η συμμετοχή στην προφορική και γραπτή αξιολόγηση είναι υποχρεωτική για την ολοκλήρωση της βασικής εκπαίδευσης διαμεσολαβητή. Σε περίπτωση μη ολοκλήρωσης της εκπαίδευσης ή μη επιτυχούς συμμετοχής στην προφορική και γραπτή αξιολόγηση, τα καταβληθέντα δίδακτρα δεν επιστρέφονται.
Οι τυχόν αποτυχόντες υποψήφιοι έχουν τη δυνατότητα νέας γραπτής και προφορικής αξιολόγησής τους σε επόμενους κύκλους εκπαίδευσης που θα οριστούν από το ΑΚΚΕΔ «Προμηθέας».

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ**
Ο/η υποψήφιος/α που επιθυμεί να συμμετάσχει σε κύκλο βασικής εκπαίδευσης διαμεσολαβητών πρέπει να:

1. Καταβάλει τα δίδακτρα
**είτε εφάπαξ**με πίστωση στον ακόλουθο τραπεζικό λογαριασμό που τηρεί ο «ΠΡΟΜΗΘΕΑΣ»:
ΤΡΑΠΕΖΑ ΠΕΙΡΑΙΩΣ
Αριθμ. Λογ/σμού: 5011-061680-764
(ΙΒΑΝ: GR79 0172 0110 0050 1106 1680 764)
**είτε τμηματικά**, εξοφλώντας το συνολικό ποσό των διδάκτρων σε δύο ή περισσότερες (έως και δέκα) άτοκες μηνιαίες δόσεις, μέσω πιστωτικής κάρτας οποιουδήποτε πιστωτικού ιδρύματος. Η καταβολή με τον προαναφερόμενο τρόπο πραγματοποιείται στα γραφεία του «ΠΡΟΜΗΘΕΑ» (Φειδίου 18, 4ος όροφος, Δευτέρα – Παρασκευή, ώρες 08:00 π.μ. – 16:00 μ.μ., αρμόδια υπάλληλος κ. Τζιώτη, πληροφορίες: τηλ. 210-3303310, e-mail info@akked.gr)
2. Υποβάλει **αίτηση-υπεύθυνη δήλωση**[[συνημμένο αρχείο]](https://akked.gr/wp-content/uploads/2020/11/aitisi-ypefthini-dilosi_akked-prometheas.doc)
είτε **στα γραφεία του  «ΠΡΟΜΗΘΕΑ»**( Φειδίου 18, 4ος όροφος, Δευτέρα – Παρασκευή, ώρες 08:00 π.μ. – 16:00 μ.μ., αρμόδια υπάλληλος κ. Τζιώτη, πληροφορίες: τηλ. 210-3303310, e-mail [info@akked.gr](https://akked.gr/70%CE%BF%CF%82-%CE%BA%CF%8D%CE%BA%CE%BB%CE%BF%CF%82-%CE%B2%CE%B1%CF%83%CE%B9%CE%BA%CE%AE%CF%82-%CE%B5%CE%BA%CF%80%CE%B1%CE%AF%CE%B4%CE%B5%CF%85%CF%83%CE%B7%CF%82/info%40akked.gr)), **ταυτόχρονα με την προσκόμιση του παραστατικού καταβολής των διδάκτρων** στον παραπάνω τραπεζικό λογαριασμό του «ΠΡΟΜΗΘΕΑ»
είτε **ηλεκτρονικά** στην παραπάνω διεύθυνση ηλεκτρονικού ταχυδρομείου του «ΠΡΟΜΗΘΕΑ». Στην περίπτωση ηλεκτρονικής υποβολής της αίτησης θα πρέπει με το ίδιο ηλεκτρονικό μήνυμα της υποβολής να αποσταλεί, σε μορφή συνημμένου αρχείου (“attached”), το παραστατικό καταβολής των διδάκτρων στον ανωτέρω τραπεζικό λογαριασμό.

**ΠΡΟΣΟΧΗ**: Αιτήσεις συμμετοχής στον κύκλο βασικής εκπαίδευσης θα γίνονται δεκτές υπό την προϋπόθεση ότι έχουν καταβληθεί τα δίδακτρα με έναν από τους παραπάνω τρόπους και **μέχρι την εξάντληση των διαθέσιμων θέσεων (έως 21) για τον ίδιο κύκλο εκπαίδευσης, κατ’ απόλυτη σειρά προτεραιότητας.** Η προτεραιότητα καθορίζεται από τον χρόνο υποβολής της αίτησης, είτε στα γραφεία του «ΠΡΟΜΗΘΕΑ» (οπότε ο χρόνος υποβολής της αίτησης προκύπτει από σχετικό πρωτόκολλο που τηρείται στη Γραμματεία του «ΠΡΟΜΗΘΕΑ»), είτε στην ηλεκτρονική διεύθυνση του «ΠΡΟΜΗΘΕΑ» info@akked.gr (οπότε ο χρόνος υποβολής της Αίτησης προκύπτει από τον χρόνο λήψης από τον «ΠΡΟΜΗΘΕΑ» του αντίστοιχου ηλεκτρονικού μηνύματος ο οποίος επιβεβαιώνεται από e-mail που σας αποστέλλεται αυθημερόν από την Γραμματεία του «ΠΡΟΜΗΘΕΑ»). **Αιτήσεις που υποβάλλονται χωρίς να έχουν καταβληθεί τα δίδακτρα μέχρι την έναρξη της εκπαίδευσης δεν θα λαμβάνονται υπόψη**. Σε περίπτωση που συμπληρωθεί ο αριθμός των είκοσι ένα (21) εκπαιδευόμενων για τον κύκλο εκπαίδευσης, επιπλέον αιτήσεις δεν θα γίνονται δεκτές και οι υποψήφιοι θα ενημερώνονται σχετικά και θα καλούνται να υποβάλουν νέα αίτηση – υπεύθυνη δήλωση για τη συμμετοχή τους σε μεταγενέστερο κύκλο εκπαίδευσης.

1. Υποβάλει στη Γραμματεία του «ΠΡΟΜΗΘΕΑ» (Φειδίου 18, 4οςόροφος, Δευτέρα – Παρασκευή, ώρες 08:00 π.μ. – 16:00 μ.μ., αρμόδια υπάλληλος κ. Τζιώτη, πληροφορίες: τηλ. 2103303310, e-mail info@akked.gr, το αργότερο μέχρι την ημερομηνία έναρξης του αντίστοιχου κύκλου βασικής εκπαίδευσης, τα απαιτούμενα δικαιολογητικά τα οποία είναι (άρ 26 Ν.4640/2019):

α) Νομίμως επικυρωμένο αντίγραφο τίτλου σπουδών ανώτατου εκπαιδευτικού ιδρύματος της ημεδαπής ή ισότιμου τίτλου σπουδών φορέα αναγνωρισμένου κύρους της αλλοδαπής
β) Απόσπασμα ποινικού μητρώου, από το οποίο να προκύπτει ότι δεν συντρέχουν τα κωλύματα του αρθ. 8 του νόμου 3528/2007 (Α’26).
Σε περίπτωση μη έγκαιρης υποβολής των ανωτέρω εγγράφων στη Γραμματεία του «ΠΡΟΜΗΘΕΑ» ο υποψήφιος δεν θα έχει δικαίωμα συμμετοχής στον αντίστοιχο κύκλο βασικής εκπαίδευσης.
Καλή επιτυχία σε όλους τους ενδιαφερόμενους!
Σημειώνεται ότι στο Φορέα έχουν ληφθεί όλα τα αναγκαία μέτρα για την προστασία της υγείας όλων και την ασφαλή διεξαγωγή και ολοκλήρωση της εκπαιδευτικής διαδικασίας.

**Για το Δ.Σ. του Α.Κ.Κ.Ε.Δ. «ΠΡΟΜΗΘΕΑΣ»**
**Μιχάλης Κ. Καλαντζόπουλος**
**Δικηγόρος**
**Διαπιστευμένος Διαμεσολαβητής**
**Γενικός Γραμματέας Δ.Σ.Α.**
**Πρόεδρος του Α.Κ.Κ.Ε.Δ. “ΠΡΟΜΗΘΕΑΣ”**